बारबर्दियाका मेयर दुर्गाबहादुर थारूले नगरलगायत जिल्लावासीले पुल निर्माणका लागि दिनहुँ दबाब दिने गरेको बताए । ‘अख्तियारले कारबाही प्रक्रिया अघि बढाएपछि अहिले पुल निर्माणका लागि चौतर्फी दबाब बढेको छ,’ उनले भने, ‘त्यसैले हामीले पनि दबाबमूलक कार्यक्रम गर्दैछौं ।’ पप्पु कन्स्ट्रक्सनले करिब ६ वर्षअघि सुरु गरेको उक्त पुल १६ करोड ६८ लाखको लागतमा निर्माण गरेको थियो । पुल भासिएका कारण यस भेगका करिब एक लाख बासिन्दा प्रभावित भएका छन् ।
